**ASOCIACIJA „ŠVENČIONIŲ MIESTO VIETOS VEIKLOS GRUPĖ“**

**VISUOTINIO NARIŲ SUSIRINKIMO PROTOKOLAS NR. VS-2**

2016 m. vasario 10 d.

Švenčionys

Visuotinis narių susirinkimas įvyko 2016 m. vasario 10 d. 13 val. Švenčionių rajono savivaldybės administracijos patalpose, Vilniaus g. 19 Švenčionys.

**Susirinkimo pirmininkas** - Švenčionių miesto vietos veiklos grupės valdybos pirmininkas Kęstutis Trapikas.

**Susirinkimo sekretorius** - Švenčionių rajono savivaldybės administracijos Strateginio planavimo ir investicijų skyriaus vyriausioji specialistė – Viktorija Garlienė.

**Dalyvauja Švenčionių miesto vietos veiklos grupės nariai:** Kęstutis Trapikas, Vaida Babrauskienė, Arūnas Čenkus, Dainius Juodgudis, Vaidas Petkevičius, Andrius Urbanavičius. (Turintys teisę balsuoti)

**DARBOTVARKĖ:**

1. Dėl pritarimo Švenčionių miesto vietos plėtros strategijai 2016 – 2022 m.;

Susirinkimo pirmininkas, Kęstutis Trapikas, pristatė susirinkimo darbotvarkę. Susirinkimo dalyviai darbotvarkei pritarė bendru sutarimu.

1. SVARSTYTA: Dėl pritarimo Švenčionių miesto vietos plėtros strategijai 2016 – 2022 m.;

Susirinkimo pirmininkas, Kęstutis Trapikas, supažindino susirinkimo dalyvius su parengta strategija, akcentavo, kad Švenčionių miesto vietos plėtros strategija 2016 – 2022 m. parengta vadovaujantis projektų finansavimo pagal 2014-2020 m. Europos Sąjungos fondų investicijų veiksmų programos 8 prioriteto ,,Socialinės įtrauktiems didinimas ir kova su skurdu“ įgyvendinimo priemonę Nr. 08.6.1-ESFA-V-911 ,,Vietos plėtros strategijų įgyvendinimas“ sąlygas. Plėtros strategijos rengimo laikotarpiu buvo organizuojami susitikimai, skelbiama informacija internetinėje svetainėje. Miesto gyventojai dalyvavo anketinėje apklausoje. Švenčionių miesto vietos plėtros strategijos projekto viešas pristatymas buvo organizuotas 2016 m. sausio 26 d. Pažymėjo, kad vietos plėtros strategijos projektas pristatytas Vilniaus regiono plėtros tarybai ir yra gauta regiono plėtros sprendimu patvirtinta išvada. Taip pat, 2016 m. vasario 4 d. Švenčionių rajono savivaldybės taryba priėmė sprendimą „Dėl pritarimo Švenčionių miesto vietos plėtros strategijos 2016 – 2022 m. projektui“.

Priminė, kad preliminarus parengtos strategijos biudžetas 529.000 EUR. Strategija orientuota į socialinę atskirtį patiriančius asmenis, nedirbantį, nestudijuojantį ir nesimokantį jaunimą, neaktyvius darbingo amžiaus asmenis, verslą ar savarankišką veiklą pradėjusius asmenis. Pagrindinis strategijos tikslas - didinti vietines įsidarbinimo galimybes bei gerinti bendruomenių socialinę integraciją Švenčionių mieste, išnaudojant gyvenamosios vietovės bendruomenių, verslo ir vietos valdžios ryšius.

Susirinkimo pirmininkas akcentavo, kad iki 2016 m. vasario 15 d. asociacija „Švenčionių miesto vietos veiklos grupė“ turi pateikti Lietuvos Respublikos vidaus reikalų ministerijai visuotinio narių susirinkimo sprendimu patvirtintą vietos plėtros strategiją, Vietos plėtros strategijų atrankos ir įgyvendinimo taisyklių, patvirtintų Lietuvos Respublikos vidaus reikalų ministro įsakymo 2015 m. gruodžio 11 d. įsakymu Nr. 1V-992 nustatyta tvarka.

NUTARTA:

* 1. Pritarti parengtai Švenčionių miesto vietos plėtros strategijai 2016 – 2022 m.
  2. Teikti Švenčionių miesto vietos plėtros strategiją 2016-2022 m. Lietuvos Respublikos vidaus reikalų ministerijai tvirtinimui Vietos plėtros strategijų atrankos ir įgyvendinimo taisyklių, patvirtintų Lietuvos Respublikos vidaus reikalų ministro įsakymo 2015 m. gruodžio 11 d. įsakymu Nr. 1V-992 nustatyta tvarka.

ATVIRO BALSAVIMO REZULTATAI: „Už“– 6, „Prieš“– 0, „Susilaikė“– 0.

Susirinkimo pirmininkas Kęstutis Trapikas

Susirinkimo sekretorius Viktorija Garlienė